પરંતુ એવું કંઈ ન હતું. તેના વર્ગની શિક્ષિકાએ જણાવ્યું કે તે ચાર્ટ કલેક્ટર સાહેબને પસંદ આવી જતાં તેઓ પોતાની સાથે લઈ ગયા. તેઓ તેને પોતાની કચેરીની દીવાલ પર લગાવવા માંગે છે. આ સાંભળીને તરૂનું મન જાણે કે સાતમા આસમાનમાં ઝૂમવા લાગ્યું. તે દરમિયાન આચાર્ય પણ ત્યાં આવી પહોંચ્યા. તેમણે એક સરસ મજાની પેન તને ભેટ આપી. તેણે શાળાનું નામ રોશન કર્યંુ હતું. તરૂ ખૂબ રાજી થયો. તે ઘેર પાછા ફરતાં પોતાના ચાર્ટને ચાદ કરવા લાગ્યો. તેના ચાર્ટમાં અનેક જંગલી જાનવરો, પતંગિયાં અને પક્ષીઓ ચીતર્યાં હતાં. તે બધા જોર જોરથી વિલાપ કરતાં હતાં કે માનવે તેમની જગ્યા, તેમનાં રહેઠાણ અને તેમના ઊડવા-ફરવાની જગ્યા પર કબજો જમાવી દીધો છે. તેથી હવે તેમની પાસે કંઈ રહ્યું નથી. તેના પછી બીજું એક ચિત્ર બનાવેલું હતું, જેમાં એક માણસ ધનની લાલસામાં જંગલ કાપી મલ્ટીપ્લેક્ષ બનાવી વેચે છે. તે મલ્ટીપ્લેક્ષના પાયામાં નીચે ઈંડાં દબાયેલાં છે. ચાર્ટના ઉપરના ભાગે તરૂએ એક શીર્ષક આપ્યું હતું. ‘મને બચાવો’ તરૂએ પોતાના હાથમાં રહેલ પેન જોઈ. તેની આંખમાં આંસુ આવી ગયાં.